text: نئی دہلی،21 جون 2018‘پناما پیپر لیکس’ کے تحت آج میڈیا میں جن نئے کیسوں کا انکشاف کیا گیا ہے، ان کی قانون نافذ کرنے والی ایجنسیاں فوری طور پر تحقیقات کررہی ہے۔ یہ تحقیقات ملٹی ایجنسی گروپ (ایم اے جی) کے دائرے کار کے تحت کی جارہی ہیں۔یہ گروپ تحقیقات میں تیز رفتاری پیدا کرنے کے لئے پہلے ہی قائم کردیا گیاتھا۔اس طرح کی کیسوں کی تحقیقات کے لئے جو معیاری طریقہ کار مقرر ہے اس کے تحت میڈیا میں جن باتوں کا انکشاف کیا گیا ہے، ان کا موازنہ سالانہ انکم ٹیکس ریٹرنز میں دی گئی تفصیلات خاص طورپر غیر ملکی اثاثوں کے شیڈول کے تحت بیرونی ملکوں سے آنے والی رقومات کی تفصیلات سے کیا جائے گا اور متعلقہ سوالات پوچھے جائیں گے۔ اس کے بعد متعلقہ کیسوں کی تحقیقات کی جائے گی اور انہیں منطقی انجام تک پہنچایا جائے گا۔